Nolpaza v tehotenstve
Dobrý deň chcem sa spýtať , pri refluxe a užívaní lieku Nolpaza ako to je v prípade tehotenstva ? Je nejaká náhrada tohto lieku ? Ďakujem
Dobrý deň,
ďakujeme za Vašu otázku.
Liek Nolpaza sa používa na liečbu ochorení žalúdka a čriev spôsobených zvýšeným vylučovaním žalúdočnej kyseliny. Skúsenosti s užívaním pantoprazolu u tehotných žien sú obmedzené. Priemerné množstvo údajov od gravidných žien (medzi 300 – 1 000 výsledkov od tehotných žien) nenaznačuje žiadnu malformačnú alebo feto/novorodeneckú toxicitu pantoprazolu. Ako preventívne opatrenie je však vhodné vyhnúť sa používaniu Nolpazy v tehotenstve.
O užívaní lieku Nolpaza u tehotných žien teda musí rozhodnúť lekár, ktorý pozná celkový zdravotný stav. Lekár môže odporúčiť užívanie tohto lieku v prípade, ak prínos liečby je pre vás väčší, ako je možné riziko pre plod alebo dieťa.
Voľnopredajným možnostiam na pálenie záhy alebo refluxu sa venovala kolegyňa v minulosti. Jej odporúčania Vám prikladám
v tomto odkaze
.
Prajem pekný zvyšok dňa.
S pozdravom
Mgr. Emma Halás Haluščíková